Hulle is van groot hulp – van ’n app waarmee jy op jou presiese ligging gevind kan word tot een wat dierespesies identifiseer.
Die Desembervakansie was nie so lank gelede nie, maar jy is klaar weer reg vir ’n blaaskans, of hoe?
Maak nie saak of jy jou volgende vakansie of net ’n lekker wegbreeknaweek beplan nie, hier is ’n paar apps wat jou reisplanne sommer baie makliker kan maak.
Hulle help jou met byna alles, van waar die naaste OTM is tot wie jy kan bel as jy op ’n wandeltog in die nood beland.
Die app bied ’n beskrywing van die roete, noodsaaklike inligting, toepaslike pryse en ’n kaart van die pad wat wys watter geriewe beskikbaar is, asook interessante plekke langs die roete.
En nadat jy klaar gestap, geklim, gedraf of fietsgery het, kan jy op die app ’n lys plekke soek waar jy ’n yskoue drankie, middagete of gemaklike bed kan vind.
Jy moet vriende op ’n musiekfees ontmoet, maar daar is so baie mense, julle kan mekaar nie opspoor nie.
Jy soek Covent Garden op die kaart, kry ’n geskikte plek (jy kan omskakel tussen kaart en satelliet) en sê vir jou vriend om jou op die betrokke dag by “spoken.burn.script” te kry.
Klik op die ligging van jou keuse en jy kan ook ’n virtuele toer van die omliggende gebied onderneem sodat jy kan sien hoe dit lyk.
As jy min data het of nie seker is hoe sterk die sein sal wees nie, het die app ’n nuttige vanlyn opsie.
Voor jy jou reis aanpak, klik op die keuselys, rol af na Offline Maps, laai die ligging van jou keuse af, en die kaart word vir latere gebruik gebêre.
Sodra ’n mens dit aktiveer, volg dit jou roete elke dag sodat jy kan sien waar jy was en hoe ver jy gestap het.
As jou idee van ’n lekker vakansie tyd in die bos is en om jou kinders oor die natuurlewe te leer, sal hierdie digitale veldgids nuttig wees.
Dié app het spoorinligting vir die soogdierspesies van Suider-Afrika, met spoor- en dierefoto’s van hoë gehalte wat sleutelkenmerke vir identifisering uitwys.
Die Suid-Afrikaanse Rooi Kruis-vereniging se amptelike app kan ’n lewensredder wees, en nie net wanneer jy reis nie, maar enige tyd – laai dit dus nou af.
Dis ook ten volle geïntegreer by die tolvrye ambulansdiensnommer 10177; dus kan jy enige tyd van die app af bel.
Benewens noodinligting en video’s is daar ’n leerafdeling en interaktiewe vraelyste waarmee jy jou kennis kan toets.